Para Vigo me voy

"**Para Vigo me voy**", coñecida en inglés como "**Say Si Si**", é unha canción popular escrita en 1935 polo compositor cubano Ernesto Lecuona con letras por Francia Luban (versión orixinal en castelán) e Al Stillman (versión traducida a lingua inglesa). Entre as primeiras bandas que gravaron a canción están a orquestra de Xavier Cugat (1935) e Lecuona Cuban Boys (1937). A canción rexistrouse con dereitos de autor de copyright nos Estados Unidos en 1940. Converteuse nun éxito nos EUA cando foi gravada por The Andrews Sisters e Glenn Miller en 1940, e The Mills Brothers en 1953.

[miniatura|[Xavier Cugat, o primeiro en gravar a canción.]]

## Estilo 
Os lanzamentos que inclúen "Para Vigo me voy" adoitan etiquetar a canción como "conga", ou en ocasións como "rumba". Así, considérase un primeiro exemplo de "conga de salón" ou "conga de salón de baile",na mesma liña que as famosas "rumbas de salón de baile" como " The Peanut Vendor" ("El manisero"). Segundo o musicólogo Alberto Pérez Perazzo, "Para Vigo me voy" é unha das primeiras cancións populares cun verdadeiro ritmo de conga.
## Rexistros 
Unha das primeiras gravacións de "Para Vigo me voy" foi realizada por Xavier Cugat e a súa orquestra coa vocalista Desi Arnaz en decembro de 1935 para Victor TMC. Cugat volveu gravar a canción en 1945. En 1937, Lecuona Cuban Boys, a banda de rumba de salón creada polo propio Ernesto Lecuona, gravou a canción para Columbia cunha gravación de 1936 de "Patica y Mondonguito" como cara B.

Os artistas estadounidenses populares que gravaron a canción inclúen The Andrews Sisters, Glenn Miller e a súa orquestra e The Mills Brothers . Ademais, a canción apareceu en varias películas como *It Comes Up Love* (cantada por Gloria Jean e The Guadalajara Trio, acompañada por Leon Belasco e a súa orquestra).

A versión das Andrews Sisters (no selo Decca Records 3013), gravada o 7 de febreiro de 1940 e publicada en febreiro de 1940) foi a versión máis popular. Entrou nas listas de *Billboard* dos Estados Unidos o 30 de marzo de 1940, alcanzando unha posición máxima do número 4. Esta versión tamén foi reeditada baixo o selo Decca 25098 en 1948 despois de que fose incluída na película *When My Baby Smiles at Me*.

A versión de Glenn Miller, con voz de Marion Hutton (co selo Bluebird Records 10622), gravouse o 26 de xaneiro de 1940 e tamén se publicou en 1940. Alcanzou o posto 15 nas listas de *Billboard*.

A gravación dos Mills Brothers (en Decca Records, selo 28670) gravouse o 24 de febreiro de 1953. Foi lanzado en maio de 1953 e alcanzou o posto número 12 nas listas de *Billboard*. En 1985, Art of Noise usou como *sampler* o inicio desta gravación para "Legs".

### Outras versións 
[miniatura|[Vieja Trova Santiaguera interpretaron a canción xunto a Carlos Núñez]]Segundo a Colección de Música Popular Cubana e Latinoamericana Díaz Ayala das Bibliotecas Universitarias Internacionales de Florida, os seguintes artistas gravaron "Para Vigo me voy":
 

* Johnny Rodríguez (1936)
* Lorenzo Pego y su Orquesta (1936)
* Manuel Escalona (1936)
* Orquesta Obregón (1936)
* Leo Reisman (1937)
* Francisco Lomuto (1937)
* Marimba Panamericana (1937)
* Nilo Menéndez (1938)
* Henry King (1938)
* Diosa Costello (1940)
* Marcos Rosales (1940)
* Noro Morales (1945)
* Frank Damirón (1948)
* Miguelito Valdés (1950)
* Tony-Armand (1952)
* Pearl Bailey (1954)
* Billo's Caracas Boys (1954)
* Varela Varelita y su Orquesta de Jazz (1954)
* Humberto Suárez (1955)
* Julio Gutiérrez & Cuarteto Faxas (1956)
* Oquesta Havana Casino (1956)
* Félix Guerrero (1956)
* Dan Davis (1956)
* Lawrence Welk (1957)
* Bing Crosby & Rosemary Clooney coa Billy May's orchestra para *Fancy Meeting You Here* (1958)
* Carlos Barbería y su Orquesta Kubavana (1959)
* Toni Arden (1959)
* Orquesta D'Artega (1960)
* Chapuseaux y Damirón, Chucho Rodríguez, Antonio Matas, Chamaco García, Ñico Membiela, Huberal Herrera, René Cóspito, Everardo Ordaz, Hugo Avendaño, Juan Bruno Tarraza (1964)
* Bing Crosby para ''Bing Crosby's Treasury - The Songs I Love (1968 version)* (1968)
* César Morales (1968)
* Mariano Mercerón (1975)
* Alfredo Sadel (1978)
* Los Guaracheros de Oriente (1980)
* Carlos Nuñez & La Vieja Trova Santiaguera (1996)
* Alfredo Kraus (1996)
* Compay Segundo (1998)
* Bebo Valdés (2000), como última canción de *El Arte del Sabor* (nun *medley'' con "Adiós Panamá", tamén de Lecuona).

## Festival 
Na cidade de Vigo celebrouse o homónimo festival "Para Vigo me voy" por primeira vez no ano 2000 e durante seis edicións consecutivas até 2005. Posteriormente considerouse a súa recuperación en 2011.

## Notas